<https://www.uvzsr.sk/index.php?option=com_content&view=article&id=4981:vyhlaka-k-organizacii-hromadnych-podujati&catid=56:tlaove-spravy&Itemid=62>

|  |  |  |
| --- | --- | --- |
| Vyhláška k organizácii hromadných podujatí - 2/2022 V. v. SR | [Tlačiť](https://www.uvzsr.sk/index.php?view=article&catid=56%3Atlaove-spravy&id=4981%3Avyhlaka-k-organizacii-hromadnych-podujati&tmpl=component&print=1&layout=default&page=&option=com_content&Itemid=62) | [E-mail](https://www.uvzsr.sk/index.php?option=com_mailto&tmpl=component&link=dd729a99a603f5d78cbbf751915de3a7efa6c7ce) |

|  |
| --- |
| [Tlačové správy](https://www.uvzsr.sk/index.php?option=com_content&view=category&id=56:tlaove-spravy&layout=blog&Itemid=62) |
| **Utorok, 11. január 2022 21:11** |
| Účinnosť vyhlášky: **12.1.2022**  [Vyhláška v plnom znení tu:](https://www.uvzsr.sk/docs/info/ut/vyhlaska_2.pdf)  Hromadné podujatia sa po novom delia do troch skupín podľa rizikovosti. V závislosti od rizikovosti sú následne určené maximálne limity účastníkov.  **1.**   Nízko rizikové podujatia   * účastníci majú prekryté horné dýchacie cesty respirátorom, * platí zákaz konzumácie pokrmov a nápojov, * povinné sedenie * hromadné podujatie prebieha bez spevu a bez povzbudzovania   **Podmienky:**   * režim OP, * najviac 50 % kapacity priestoru alebo maximálne 100 osôb   *Príklad: medzi nízkorizikové podujatia možno zaradiť kino bez konzumácie jedál a nápojov v sále, bohoslužby bez spevu alebo divadelné predstavenie bez občerstvenia.*  **2.**   Stredne rizikové podujatia   * účastníci hromadného podujatia majú prekryté horné dýchacie cesty respirátorom, * na hromadnom podujatí je fixné sedenie alebo státie   **Podmienky:**   * režim OP, * najviac 25 % kapacity priestoru alebo maximálne 100 osôb   *Príklad: medzi stredne rizikové podujatia možno zaradiť kino s konzumáciou jedál v sále, športové podujatia s divákmi, bohoslužby so spevom a podobne.*  **3.**   Vysoko rizikové podujatia   * hromadné podujatie v prevádzke verejného stravovania, alebo * iné hromadné podujatie, ktoré nespadá do nízko alebo stredne rizikových podujatí   **Podmienky:**   * režim OP, * maximálne 20 osôb, * povinný zoznam účastníkov s uvedenými telefonickými alebo emailovými kontaktmi pre prípad epidemiologického vyšetrovania - organizátor je povinný zoznam uchovávať dva týždne po ukončení podujatia a potom zoznam zničiť   *Príklad: medzi vysoko rizikové hromadné podujatia možno zaradiť oslavy, večierky, svadby, kary, diskotéky v prevádzkach a podobne.*  **Všeobecné opatrenia pre hromadné podujatia (paragraf 3 vyhlášky)**   * vyhradenie miesta konania podujatia a vyznačenie vstupu a výstupu * umožniť vstup len s prekrytými hornými dýchacími cestami * organizátor musí byť v každej chvíli schopný preukázať počet účastníkov podujatia * zaistiť pri vstupe dezinfekciu rúk návštevníkov * často vetrať, vykonávať častú dezinfekciu priestorov, hlavne dotykových plôch, kľučiek, podláh v interiéri a predmetov * hygienické zariadenia vybaviť tekutým mydlom a papierovými utierkami * zabezpečiť dvojmetrové rozostupy účastníkov, to neplatí napríklad pre osoby zo spoločnej domácnosti, partnerov, osoby vykonávajúce športovú činnosť, osoby na HP v režime OP, osoby usadené v hľadisku podujatia, umelcov vykonávajúcich umeleckú činnosť a pod. * zabezpečiť vyvesenie oznamov o povolenom počte účastníkov, o potrebe prekrytia horných dýchacích ciest a ďalšie oznamy - podrobnejšie podmienky sú uvedené vo vyhláške * tam, kde je to možné, zabezpečiť sedenie v každom druhom rade   **Osobitné podmienky** (za dodržania všeobecných podmienok, ak nie je stanovené inak)**:**  **A)  Bohoslužby, sobášne obrady a obrady krstu**   * dezinfikovať použité predmety slúžiace účelom obradu, * v prípade kontaktu rozdávajúceho s ústami veriaceho, si musí rozdávajúci zakaždým vydezinfikovať ruky; pri prijímaní „pod obojím“ použiť pri každom prijímajúcom vždy novú lyžičku, * zakazuje sa používať obrady pitia z jednej nádoby viac ako jednou osobou, * v priestoroch, kde sa vykonávajú obrady, je organizátor povinný odstrániť nádoby s vodou * zároveň platia aj všeobecné podmienky pre organizáciu HP, ktoré je možné na tieto typy podujatí aplikovať (vymenované vyššie)   ***Sobášne obrady vrátane civilných a obrady krstu môžu byť v režime OTP bez kapacitných obmedzení. Pohrebné obrady sú v režime základ a nevzťahujú sa na ne kapacitné obmedzenia.***  **B)  Zasadnutia a schôdze verejných orgánov a ich poradných orgánov; zasadnutia, schôdze a iné podujatia uskutočňované na základe zákona a voľby**   * nie je stanovený režim a neplatí povinnosť uchovávať kontakty zúčastnených osôb   **C)  Profesionálne športové súťaže a tréningy (vymenované vo vyhláške v paragrafe 2, odsek h)**   * Povinné testovanie hráčov a členov organizačného tímu, ktorí nie sú očkovaní alebo neprekonali COVID-19 (podrobnosti vo vyhláške v paragrafe 6) * Pre športovcov a organizátorov teda neplatí výhradný režim OP   **D)  Ostatné športové súťaže a tréningy pre osoby nad 18 rokov**   * režim OP * najviac 100 osôb   **E)  Hromadné podujatia pre deti a mládež do 18 rokov**   * najviac 100 osôb * režim OTP: teda možná účasť aj osôb s negatívnym výsledkom RT-PCR alebo LAMP testu nie starším ako 72 hodín od odberu alebo antigénového testu nie starším ako 48 hodín od odberu. U detí do 18 rokov je akceptovaný aj negatívny výsledok testu vykonaný v domácom prostredí pre účely výučby na školách.   *Príklad: medzi hromadné podujatia pre osoby do 18 rokov možno zaradiť tréningy pre deti, kultúrne predstavenia určené pre deti a podobne.*  **F)  Kultúrne podujatia**   * zamedziť fyzickej kontaktnej interaktívnej práci s publikom, * vytvoriť zóny pre jednotlivé umelecké súbory tak, aby dochádzalo k minimálnej interakcii a k minimálnemu stretávaniu sa umelcov z jednotlivých súborov medzi sebou   **G) Činnosť karanténneho tréningového centra pre vrcholový šport**   * Len na základe súhlasu ministerstiev zdravotníctva a školstva   **!**  Regionálne úrady verejného zdravotníctva môžu v súvislosti s povolenými hromadnými podujatiami v rámci svojho územného obvodu z dôvodu epidemiologickej situácie nariadiť prísnejšie opatrenia.  **Na účely vyhlášky sa pod pojmom OP, resp. OTP, rozumie:**   * Očkovaní (O): * osoby najmenej 14 dní a najviac 1 rok po aplikácii druhej dávky očkovacej látky proti ochoreniu COVID-19 s dvojdávkovou schémou * osoby najmenej 21 dní a najviac 1 rok po aplikácii prvej dávky očkovacej látky proti ochoreniu COVID-19 s jednodávkovou schémou * osoby najmenej 14 dní a najviac 1 rok po aplikácii prvej dávky očkovacej látky proti ochoreniu COVID-19, ak bola prvá dávka podaná do 180 dní od prekonania ochorenia * deti do 12 rokov a dvoch mesiacov veku * osoba, ktorá má kontraindikáciu očkovania proti ochoreniu COVID-19 podľa  odborného usmernenia Ministerstva zdravotníctva SR a zároveň je schopná sa preukázať * certifikátom o výnimke z očkovania podľa odborného usmernenia MZ SR, ktorý je v prílohe vyhlášky a * negatívnym výsledkom RT-PCR alebo LAMP testu na ochorenie COVID-19 nie starším ako 72 hodín od odberu alebo antigénového testu nie starším ako 48 hodín od odberu * Testovaní (T):   Negatívny výsledok testu na ochorenie COVID-19:   * RT-PCR alebo LAMP test nie starším ako 72 hodín od odberu alebo * antigénový test nie starší ako 48 hodín od odberu - u detí do 18 rokov sa za antigénový test považuje test vykonaný v domácom prostredí v rámci výučby na školách * Po prekonaní (P): * osoby, ktoré prekonali COVID-19 pred nie viac ako 180 dňami. Uvedenú skutočnosť je potrebné preukázať na základe pozitívneho výsledku RT-PCR testu, u detí do 12 rokov aj na základe potvrdenia od všeobecného lekára pre deti a dorast vydaného na základe antigénového testu vykonanom v MOM, vydaného do 15.11.2021.   Potvrdenia o očkovaní, negatívnom výsledku testu alebo prekonaní COVID-19 možno nahradiť digitálnym COVID preukazom EÚ. V opačnom prípade je potrebné tieto skutočnosti preukazovať dokladom, z ktorého je určiteľná identita preukazujúcej sa osoby.  **Úrad verejného zdravotníctva Slovenskej republiky** |